Id-Deċiżoni tal-Kummissjoni
ta’ l-1 ta’ Lulju 1997
li temenda d-Deċiżjoni tal-Kummissjoni 97/252/KE li tfassal listi provviżorji ta’ stabbilimenti ta’ pajjiżi terżi li minnhom l-Istati Membri jawtorizzaw l-importazzjonijiet ta’ ħalib u prodotti tal-ħalib għall-konsum uman
(Test bir-rilevanza għaż-ŻEE)
(97/480/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet għat-tfassil, għal perjodu interim, ta’ listi provviżorji ta’ stabbilimenti ta’ pajjiżi terzi li minnhom l-Istati Membri huma awtorizzati li jimportaw ċerti prodotti ta’ oriġini mill-animali, prodotti tal-ħut jew molluski bivalve ħajjin [1], kif emendat l-aħħar mid-Deċiżjoni tal-Kunsill 97/34/KE [2], u b’ mod partikolari l-Artikoli 2(1) u 7 tagħha,
Billi d-Deċiżjoni tal-Kummissjoni 95/340/KEE [3], kif emendata l-aħħar mid-Deċiżjoni 96/584/KE [4], tfassal lista ta’ pajjiżi terzi li minnhom l-Istati Membri jawtorizzaw importazzjonijiet ta’ ħalib u prodotti bbażati fuq il-ħalib;
Billi l-ħtiġiet ta’ ċertifikazzjoni tas-saħħa u veterinarji għal importazzjonijiet ta’ ħalib u prodotti bbażati fuq il-ħalib mill-pajjiżi li jidhru fuq dik il-lista ġew stabbiliti fid-Deċiżjoni tal-Kummissjoni 95/343/KEE [5], kif emendata l-aħħar mid-Deċiżjoni 97/115/KE [6];
Billi d-Deċiżjoni tal-Kummissjoni 97/252/KE [7] tfassal listi provviżorji ta’ stabbilimenti ta’ pajjiżi terzi li minnhom l-Istati Membri jawtorizzaw importazzjonijiet ta’ ħalib u prodotti bbażati fuq il-ħalib għall-konsum uman;
Billi l-Kummissjoni rċeviet mill-Kanada u mill-Iżrael listi ta’ stabbilimenti b’garanziji li huma jissodisfaw kompletament il-ħtiġiet Komunitarji tas-saħħa u li fil-każ li stabbiliment jonqos li jagħmel dan, l-attivitajiet tiegħu ta’ esportazzjoni lejn il-Komunità Ewropea jiġu sospiżi;
Billi d-Deċiżjoni tal-Kummissjoni 97/299/KE [8] tfassal lista ta’ stabbilimenti fir-Repubblika Ċeka;
Billi l-Arġentina, l-Awstralja, in-Nova Żelanda u l-Isvizzera emendaw il-listi ta’ stabbilimenti fid-Deċiżjoni 97/252/KE; billi dawn l-emendi għandhom għalhekk jigu ppubblikati;
Billi l-Kummissjoni ma kinitx f’pożizzjoni li taċċerta fil-pajjiżi terzi jekk l-istabbilimenti tagħhom humiex dawk li huma elenkati fid-Deċiżjoni 97/252/KE, il-konformità ta’ l-istabbilimenti tagħhom ma’ ħtiġiet Komunitarji u l-validità tal-garanziji pprovduti mill-awtoritajiet kompetenti, partikolarment permezz ta’ spezzjonijiet fuq il-post; billi huwa għalhekk neċessarju li jiġi estiż il-perjodu li ngħataw;
Billi huwa neċessarju li tiġi assigurata l-konsistenza ta’ deċiżjonijiet li jfasslu listi ta’ stabbilimenti; billi d-Deċiżjoni 97/252/KE għandha għalhekk tiġi emendata;
Billi l-miżuri previsti f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
1. Fl-Artikolu 1(1) tad-Deċiżjoni 97/252/KE, il-kliem, ‘pajjiż terz’ jiġu inseriti qabel "stabbilimenti".
2. L-Artikolu 1(2) tad-Deċiżjoni 97/252/KE huwa sostitwit b’dan li ġej:
"Sa l-1 ta’ Jannar 1998 Stati Membri jistgħu jawtorizzaw importazzjonijiet ta’ ħalib u prodotti bbażati fuq il-ħalib minn stabbilimenti f’pajjiżi terzi li mhumiex dawk elenkati fl-Anness ma’ hawnhekk."
Artikolu 2
1. L-Anness mad-Deċiżjoni 97/252/KE huwa supplimentat bl-Anness I ma’ din id-Deċiżjoni għall-Kanada u l-Iżrael.
2. L-Anness mad-Deċiżjoni 97/252/KE huwa sostitwit bl-Anness II ma’ din id-Deċiżjoni għall-Arġentina, l-Awstralja, in-Nova Żelanda u l-Isvizzera.
Artikolu 3
Din id-Deċiżjo hija indirizzata lill-Istati Membri.
Magħmula fi Brussel, fl-1 ta’ Lulju 1997.